
ประกาศองค์การบริหารส่วนตำบลสระแก้ว
เรื่อง  การรับสมัครบุคคลเพื่อการสรรหาและเลือกสรรเป็นพนักงานจ้างตามภารกิจ
ประจำปีงบประมาณ  2552
_____________



ด้วย  องค์การบริหารส่วนตำบลสระแก้ว  มีความประสงค์จะรับสมัครบุคคลเพื่อสรรหา                    และเลือกสรรให้เป็นพนักงานจ้างตามภารกิจ  ประจำปีงบประมาณ  2552


อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช                         เรื่อง หลักเกณฑ์เกี่ยวกับพนักงานจ้าง  ลงวันที่  26 กรกฎาคม 2547  ข้อ  18  ข้อ  19  และข้อ 20  จึงประกาศ           รับสมัครบุคคลเพื่อเลือกสรรให้เป็นพนักงานจ้าง ดังต่อไปนี้
1  ตำแหน่งที่รับสมัคร  ลักษณะงานที่ปฏิบัติ และค่าตอบแทนที่ได้รับ
 
1.1 ประเภทพนักงานจ้างตามภารกิจ

 
 
ตำแห่นง  ผู้ช่วยช่างโยธา 

จำนวน  1  อัตรา


ลักษณะงานที่ต้องปฏิบัติ คุณสมบัติเฉพาะสำหรับตำแหน่ง และค่าตอบแทนที่ได้รับ



(รายละเอียดตามภาคผนวก  ก )
2. คุณสมบัติและลักษณะต้องห้ามของผู้มีสิทธิสมัคร

 
  (1)  มีสัญชาติไทย
    
  (2)  มีอายุไม่ตำกว่า  18 ปี  และไม่เกิน  60 ปี

   (3)  ไม่เป็นบุคคลล้มละลาย

   (4)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือน 

          ไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้าม 
                         เบื้องต้นสำหรับพนักงานจ้างส่วนตำบลดังนี้

              ก.  โรคเรื้อนในระยะติดต่อในระยะที่ปรากฏอาการเป็นที่รังเกียจแก่สังคม

              ข.  วัณโรคในระยะอันตราย

              ค.  โรคเท้าช้างในระยะที่ปรากฏอาการเป็นที่รังเกียจแก่สังคม

              ง.  โรคติดยาเสพติดให้โทษ

              จ.  โรคพิษสุราเรื้อรัง

   (5)  ไม่เป็นผู้ดำรงตำแห่นงทางการเมือง กรรมการพรรคการเมือง หรือเจ้าหน้าที่ในพรรคการเมือง

   (6)  ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น

   (7)  ไม่เป็นผู้เคยรับโทษจำคุกโดยคำพิพากษาถึงที่สุด  ให้จำคุกเพราะกระทำผิดอาญา เว้นแต่ เป็นโทษ
 
           สำหรับความผิดที่ได้กระทำโดยประมาทหรือความผิดลหุโทษ

   (8)  ไม่เป็นผู้เคยถูกลงโทษให้ออก ปลดออก  หรือไล่ออกจากราชการ รัฐวิสาหกิจ หรือหน่วยงานอื่น
 
          ของรัฐ
 
    (9)  ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ
        
          รัฐวิสาหกิจ หรือพนักงาน หรือลูกจ้างของส่วนท้องถิ่น
3.   วัน เวลา และสถานที่รับสมัคร



สมัครด้วยตนเอง  ณ ที่ทำการองค์การบริหารส่วนตำบลสระแก้ว ระหว่างวันที่                                   13-22  กรกฎาคม  2552  ในวันเวลาราชการ  (เวลา 08.30 – 16.30  น.)
4.  เอกสารหลักฐานที่ต้องนำมายื่นพร้อมใบสมัคร

        4.1 ผู้สมัครสอบจะต้องยื่นใบสมัครด้วยตนเอง  โดยการกรอกรายละเอียดในใบสมัครให้ถูกต้อง            และครบถ้วน พร้อมทั้งสำเนารับรองความถูกต้อง  อย่างละ  1 ชุด  มายื่นในวันรับสมัครสอบ  ดังต่อไปนี้


(1)  สำเนาวุฒิการศึกษา หรือหนังสือรับรองและระเบียบแสดงผลการเรียนที่ระบุสาขา                            ที่จะสมัครสอบ  อย่างละ  1  ฉบับ


(2)  รูปถ่ายหน้าตรง ไม่สวมหมวก และไม่ใส่แว่นตาดำ ขนาด 1 นิ้ว ถ่ายครั้งเดียวกัน                    ไม่เกิน   1    ปี  จำนวน  3  รูป


(3)  สำเนาทะเบียนบ้าน  1 ฉบับ


(4)  สำเนาบัตรประจำตัวประชาชน  1 ฉบับ


(5)  ใบรับรองแพทย์ ที่แสดงว่าไม่เป็นโรคต้องห้ามที่คณะกรรมการกลางพนักงานส่วนตำบลกำหนด ซึ่งออกไม่เกิน  1  เดือน นับตั้งแต่วันตรวจร่างกาย


(6)  เอกสารอื่น ๆ เช่น หลักฐานการเปลี่ยนชื่อ นามสกุล (ถ้ามี)

       4.2 ผู้รับสมัครสอบจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะหรับตำแหน่งที่สมัครสอบตรงตามที่ประกาศรับสมัครสอบจริง

       4.3  หากตรวจสอบภายหลังพบว่าผู้สมัครสอบรายใดมีคุณสมบัติไม่ครบถ้วนตามกำหนดองค์การบริหารส่วนตำบลสระแก้ว จะถือว่าเป็นผู้ขาดคุณสมบัติในการสมัครสอบหรือถูกยกเลิกในการขึ้นบัญชีสอบแข่งขันและไม่มีสิทธิได้รับการจ้างให้ดำรงตำแหน่งใด ๆ
5. ค่าธรรมเนียมในการสมัครสอบ


    ผู้สมัครสอบต้องเสียค่าธรรมเนียมสอบสำหรับตำแหน่งที่สมัครสอบ  100  บาท

6.  วัน  เวลา  สถานที่สอบ


    สอบภาคความรู้ความสามารถทั่วไป  และภาคความรู้ความสามารถที่ใช้เฉพาะตำแหน่ง                                  วันจันทร์ที่  3  สิงหาคม  2552  เวลา  09.00 – 12.00  น. ณ   องค์การบริหารส่วนตำบลสระแก้ว
7. หลักสูตรและวิธีการสอบแข่งขัน


    หลักสูตรการสอบแข่งขัน  แบ่งออกเป็น  3  ภาค  คือ


ก.  ภาคความรู้ความสามารถทั่วไป  (คะแนนเต็ม  100  คะแนน)
 

ข.  ภาคความรู้ความสามารถที่ใช้เฉพาะตำแหน่ง (คะแนนเต็ม  100 คะแนน)


ค.  ภาคความเหมาะสมกับตำแหน่ง (คะแนนเต็ม  100  คะแนน)

  ทั้งนี้  ผู้สมัครสอบจะต้องสอบผ่านภาคความรู้ความสามารถทั่วไปและภาคความรู้ความสามารถที่ใช้เฉพาะตำแหน่ง  ตามเกณฑ์การตัดสินก่อน จึงจะมีสิทธิเข้าสอบในภาคความเหมาะสมกับตำแหน่งต่อไป(รายละเอียดตามภาคผนวก  ข  ท้ายประกาศ ฯ นี้)
8.  เกณฑ์การตัดสิน

     การตัดสินว่าผู้ใดเป็นผู้สอบแข่งขันได้  ให้ถือเกณฑ์ว่า  ต้องสอบภาคความรู้ความสามารถทั่วไป                ภาคความรู้ความสามารถที่ใช้เฉพาะตำแหน่ง  รวมกัน  ได้คะแนนไม่ต่ำกว่าร้อยละหกสิบ  ทั้งนี้ จะคำนึงถึงหลักวิชาการวัดผลด้วย
9.  ประกาศรายชื่อผู้สอบผ่านข้อเขียน

    รายชื่อผู้สอบผ่านข้อเขียนจะปิดประกาศไว้  ณ  องค์การบริหารส่วนตำบลสระแก้ว                             วันที่  5  สิงหาคม  2552  และผู้สอบผ่านข้อเขียนจะต้องเข้ารับการสอบภาคความเหมาะสมกับตำแหน่ง                   (สอบสัมภาษณ์) ในวันที่  7  สิงหาคม  2552  เวลา  10.30  น.   เป็นต้นไป  ณ   ห้องประชุมองค์การบริหาร               ส่วนตำบลสระแก้ว
10.  การขึ้นบัญชีผู้สอบแข่งขันได้



10. 1   การขึ้นบัญชีผู้สอบแข่งขันได้  จะเรียงลำดับจากผู้ที่สอบได้คะแนนรวมสูงสุดลงมาตามลำดับ ในกรณีที่มีผู้สอบได้คะแนนรวมเท่ากัน  ผู้สอบได้คะแนนภาคความเหมาะสมกับตำแหน่งมากกว่า     เป็นผู้อยู่ในลำดับที่สูงกว่า  ถ้าได้คะแนนภาคความเหมาะสมกับตำแหน่งเท่ากัน  ผู้ได้คะแนนภาคความรู้ความสามารถที่ใช้เฉพาะตำแหน่งมากกว่า  เป็นผู้อยู่ในลำดับที่สูงกว่า  ถ้าได้คะแนนภาคความรู้ความสามารถที่ใช้เฉพาะตำแหน่งเท่ากัน  ผู้ที่ได้คะแนนภาษาไทยในภาคความรู้ความสามารถทั่วไปมากว่า  เป็นผู้อยู่ในลำดับ           ที่สูงกว่า  ถ้ายังคงได้คะแนนเท่ากันอีกก็ให้ผู้ที่ได้รับเลขประจำตัวสอบก่อนเป็นผู้อยู่ในลำดับที่สูงกว่า


10.2  บัญชีผู้สอบแข่งขันได้จะขึ้นบัญชีไว้เป็นเวลา  1  ปี

11.  ประกาศรายชื่อผู้สอบแข่งขันได้และได้รับการจ้าง


รายชื่อผู้สอบแข่งขันได้และได้รับการจ้าง  จะปิดประกาศไว้   ณ   องค์การบริหารส่วนตำบลสระแก้ว ในวันที่  10  สิงหาคม  2552
12.  เงื่อนไขการจ้าง

      
องค์การบริหารส่วนตำบลสระแก้ว  จะจัดจ้าง  เมื่อได้ความเห็นชอบ จากคณะกรรมการพนักงานส่วนตำบลจังหวัดนครศรีธรรมราช  และเมื่อได้รับงบประมาณ  โดยมีระยะเวลาการจ้าง  4  ปี



  จึงประกาศให้ทราบโดยทั่วกัน



ประกาศ  ณ วันที่   22   เดือน  มิถุนายน    พ.ศ.  2552
     วิโรจน์  พิมเสน







(นายวิโรจน์    พิมเสน)






นายกองค์การบริหารส่วนตำบลสระแก้ว
ภาคผนวก  ก แนบท้ายประกาศ ฯ ลงวันที่    22   มิถุนายน  2552
“ลักษณะงานที่ปฏิบัติ คุณสมบัติเฉพาะสำหรับตำแหน่ง และอัตราค่าตอบแทน”

ประเภทพนักงานจ้างตามภารกิจ
1.  ตำแหน่งผู้ช่วยช่างโยธา

- ลักษณะงานที่ปฏิบัติ

  เป็นผู้ช่วยปฏิบัติงานด้านช่างโยธาเกี่ยวกับการช่วยออกแบบการควบคุมการก่อสร้างและบำรุงรักษาด้านช่างโยธา การวางโครงการก่อสร้างในงานด้านช่างโยธา เช่น ถนน สะพาน ท่อระบายน้ำ ช่องน้ำ อาคาร อุโมงค์ เขื่อน เป็นต้น ช่วยปฏิบัติงานสำรวจต่าง ๆ เกี่ยวกับงานช่างโยธา เช่น สำรวจทางเพื่อการก่อสร้าง สำรวจและทดลองวัสดุ  คัดลอกแบบ  เขียนแบบ คำนวณสามัญ ช่วยซ่อมสร้างวัสดุครุภัณฑ์ เครื่องมือเครื่องใช้และอุปกรณ์ในการสำรวจและทดลองทุกชนิดให้ได้มาตรฐานและปฏิบัติหน้าที่อื่นที่เกี่ยวข้อง

- คุณสมบัติเฉพาะสำหรับตำแหน่ง

   ประกาศนียบัตรวิชาชิพ  (ปวช.)  หรือเทียบเท่าไม่ต่ำกว่านี้ทุกสาขา และมีความรู้ความสามารถ                     และทักษะในการปฏิบัติหน้าที่ด้านช่างโยธา

- อัตราค่าตอบแทน

   ได้รับอัตราค่าตอบแทน 5,760  บาท
ภาคผนวก  ข  แนบท้ายประกาศ ฯ ลงวันที่    22   มิถุนายน  2552
“หลักสูตรและวิธีการสอบแข่งขัน”



หลักสูตรและวิธีการสอบแข่งขัน แบ่งออกเป็น 3 ภาค คือ ทดสอบความรู้ความสามารถ  ดังต่อไปนี้                โดยวิธีสอบข้อเขียน  โดยคำนึงถึงระดับความรู้ ความสามารถที่ต้องการของตำแหน่งที่รับสมัคร
ก . ภาคความรู้ความสามารถทั่วไป ข้อสอบปรนัย  (คะแนนเต็ม 100 คะแนน)  

1. วิชาความสามารถทั่วไป  (คะแนนเต็ม  50  คะแนน)


ทดสอบความรู้ความสามารถในการคิดและหาเหตุผล ความรู้ทั่วไปเกี่ยวกับเหตุการณ์ปัจจุบัน ด้านการเมือง เศรษฐกิจ และสังคม ที่เหมาะสมกับความรู้ความสามารถ

2.  วิชาภาษาไทย (คะแนนเต็ม  50  คะแนน)


ทดสอบความรู้ความสามารถในการใช้ภาษา  โดยการให้สรุปความ และหรือตีความจากข้อความสั้น ๆ หรือบทความและให้พิจารณาเลือกใช้ภาษาในรูปแบบต่าง ๆ จากคำหรือกลุ่มคำ  ประโยคหรือข้อความสั้น ๆ ที่เหมาะสมกับการทดสอบความรู้ความสามารถ
ข. ภาคความรู้ความสามารถที่ใช้เฉพาะตำแหน่ง ข้อสอบปรนัย  (คะแนนเต็ม 100 คะแนน)

1. ตำแหน่งผู้ช่วยช่างโยธา


โดยทดสอบความรู้ความสามารถในการปฏิบัติงานอย่างเหมาะสมกับงานในหน้าที่  เช่น  ระเบียบ  กฎหมาย  และข้อบังคับอื่นที่ใช้ในการปฏิบัติงานในหน้าที่    ดังนี้

   1) พระราชบัญญัติสภาตำบลและองค์การบริหารส่วนตำบล พ.ศ. 2537  และแก้ไขเพิ่มเติมถึง (ฉบับที่ 5)  พ.ศ.  2546

   2) พระราชบัญญัติการขุดดินและถมดิน พ.ศ.  2543

   3) ระเบียบกระทรวงมหาดไทยว่าด้วยการพัสดุขององค์การบริหารส่วนตำบล พ.ศ. 2538 และที่แก้ไขเพิ่มเติมถึง (ฉบับที่ 4) พ.ศ. 2547

   4)  ระเบียบกระทรวงมหาดไทยว่าด้วยการอนุญาตให้ดูดทราย  พ.ศ. 2546

   5)  ความรู้ด้านช่างโยธา   การก่อสร้าง  การสำรวจ  การเขียนแบบก่อสร้าง   
ค. ภาคความเหมาะสมกับตำแหน่ง  (คะแนน  100  คะแนน)

ทดสอบความเหมาะสมกับตำแหน่ง โดยวิธีสัมภาษณ์จะประเมินผู้เข้าสอบเพื่อพิจารณาความเหมาะสมกับตำแหน่งหน้าที่ จากประวัติส่วนตัว ประวัติการศึกษา ประวัติการทำงาน พฤติกรรมที่ปรากฏทางอื่นของผู้เข้าสอบและสัมภาษณ์  เช่น ความรู้อาจใช้เป็นประโยชน์ในการปฏิบัติงานในหน้าที่  ความสามารถประสบการณ์ ท่วงทีวาจา  อุปนิสัย อารมณ์  ทัศนคติ จริยธรรมและคุณธรรม  การปรับตัวเข้ากับผู้ร่วมงาน รวมทั้งสังคม  และสิ่งแวดล้อม  ความคิดริเริ่มสร้างสรรค์  ปฎิภาณไหวพริบ  และบุคลิกภาพอย่างอื่น  เป็นต้น

